# Collage

D **Kollaasche** isch e Technik vo dr bildende Kunst, wo verschidnigi Elimänt uf en Underlaag kläbt wärde (frz. *coller*, „chlääbe“) und so e nöis Ganzes gmacht wird. Au eme Kunstwärk, wo mit dere Technik gmacht isch und wo d Gränze vo dr bildende Kunst überschritet, z. B. Muusigvideos im Stil vo Yes We Can oder literaarischi Kollaasche im Stil vom Walter Kempowski, säit mä Kollaasche.

## Merkmol

Kollaasche mit Fotikollaaschetechnik
Kollaasche as „familiäri Erinnerig“ mit Fotene, Brief, Dokumäntuszüüg und sustige Text
E künstlerischi Kollaasche cha zum Bischbil Zitigsuschnitt, Bänder, farbigi Babbiirstück, Fotografie enthalte, wo uf e feste Undergrund oder uf Liinwand gliimt worde si. Die früeje Kollaasche vom Kubismus nennt mä Papier collé. Witeri Aawändigsgebiet si d Fotikollasche und d Diakollasche, wo ganz oder zum groosse Däil us Fotene, Däil vo Fotene oder Diamaterial bestöön. As Dekollaasche bezäichnet mä, wemm mä Oberflechene abrisst, zum Bischbil s Blakaatabrisse, und eso d Schichte, wo drunder ligge, sichtbar macht.

S Brinzip vo dr Kollaasche het mä au uf anderi Kunstgattige überdräit, öbbe uf d Muusig / Akustischi Kunst (Klang-, Doon- oder Muusigkollaasche, uf d Liddratuur und uf e Film.

D Assamblaasche isch e Kollaasche mit dreidimensionaale Objekt.

## Kollaaschekünstler und bischbilhafti Wärk

* Georges Braque
* Lutz Dammbeck (\*1948)
* John Elsas (1851–1935), en Autodidakt und Verdräter vo dr Art Brut.
* Max Ernst (1891–1976)
	+ *La femme 100 têtes*, 1929
* Raoul Hausmann (1886–1971)
* Hannah Höch (1889–1978), Dada-Pionierin
	+ *Schnitt mit dem Küchenmesser durch die letzte Weimarer Bierbauchkulturepoche Deutschlands*, 1919
	+ *Die ewigen Schuhplattler*, 1933
* Lee Krasner
* Matthias Kunkler
* Laszlo Moholy-Nagy
* Pablo Picasso
* Alexandra Povòrina
* Alexander Michailowitsch Rodtschenko
* Kurt Schwitters
* Antje Siebrecht (\* 1958)
* Volker Steinbacher (\* 1957)
* Jindřich Štyrský
* Annegret Soltau \* (1946)
* Ror Wolf (\* 1932)
* Dave McKean (\* 1963)
* Wolfgang Hildesheimer
* Peter Weiss

## Kunstrichdige, wo Kollaasche und Montaasche bin ene e groossi Rolle gspiilt häi

Kollaasche vom Juan Gris: *Maa im Café*, 1914, Ööl und Chlääbibild
Kollaasche vom Emmanuel Flipo, 1998
* Kubismus (1907–1921/1940), Kunstrichdig mit eme hööchere Abstrakzioonsgrad, zäigt hüfig d Bildgegeständ versplitteret und vo meerere Site.
	+ Pablo Picasso (1881–1973)
	+ Georges Braque (1882–1963)
	+ Juan Gris (1887–1927).

Zum erste Mol si ächti Objekt uf d Liinwand kläbt worde: alti Dapeete, Muusignoote, Glaas, Zitigsbabbiir; d Kollaasche isch zun ere Kunsttechnik worde.
* Dadaismus (1916–1922/25), e Brotestbeweegig gegen e Chrieg, Stumpfsinn und s Bürgerdum
	+ Marcel Duchamp (1887–1968)
	+ Man Ray (1890–1977)
	+ Hannah Höch (1889–1975)

D Höch gältet as d Erfindere vo dr Fotomontaasche, ere Technik, wo si mit em Raoul Hausmann entwicklet het und wo rasch vom Johannes Baader, John Heartfield und George Grosz ufgriffe worden isch.
* Surrealismus (1924–1930), usglööst dur d Beschäftigung mit em Unbewusste, Text vom Sigmund Freud.
	+ Max Ernst (1891–1976)
	+ Salvador Dalí (1904–1989)
	+ Joan Miró (1893–1983)
	+ René Magritte (1898–1967)

Tüpisch für e Surrealismus isch dr spiilerischi Cadavre Exquis gsi, wo au en Inspirazioonskwelle für „groossi“ Kunstwärk gsi isch.
* Pop Art (1958–1968), Brodukt vo dr Massenindustrii si s Thema, in de Gmäld, Kollaasche, Skulpture, Fotimontaasche und Happenings dauche Bier- und Suppedoose, Comicstrips und Wärbigsdaafele uf.
	+ Richard Hamilton
	+ Jasper Johns
	+ Robert Rauschenberg (Kollaasche us Deckene und Chüssi)

* Fluxus (1960–1975/bis hüte, Postmodärni), neodadaistischi Ströömig mit vil Akzioonskunst (lat. *fluxus* = s Fliesse).
	+ George Maciunas
	+ Joseph Beuys
	+ Wolf Vostell
	+ Yoko Ono
	+ George Brecht
	+ Al Hansen
	+ Dick Higgins
	+ Nam June Paik
	+ Charlotte Moorman
	+ Ben Vautier
	+ Emmett Williams

* Mail Art (1970 bis hüte)
	+ Ray Johnson
	+ John Evans
	+ Guy Bleus
	+ Robert Rehfeldt
	+ Jürgen O. Olbrich

* Situazionismus (1951–1972)

## Urheberrächt

Urheeberrächdlig isch d Kollaasche umstritten. Mä cha in ire en unfreiji Bearbäitig gsee, und denn muess mä d Gnäämigung für d Wärk vo de fremder Urheeber überchoo, oder e freiji Bearbeitig. Wenn dr Iidruck vom Originaal gegenüber däm vom nöije Wärk „verblasst“, denn handlet es sich um e freiji Bearbäitig.

## Liddratuur

* Herta Wescher: *Die Collage / Geschichte eines künstlerischen Ausdrucksmittels.* Verlag DuMont Schauberg, Köln 1968.
* Miriam Seifert-Waibel: *Collage – eine Begriffsdifferenzierung.* In: Dies.: *Ein Bild, aus tausend widersprüchlichen Fitzeln. Die Rolle der Collage in Hubert Fichtes ‚Explosion‘ und das ‚Haus der Mina in Sao Luiz de Maranhao‘.* Aisthesis, Bielefeld 2005, ISBN 3-89528-519-6, S. 24–46.
* Karoline Hille, Raoul Hausmann und Hannah Höch: *Eine Berliner Dada-Geschichte.* Rowohlt, Berlin 2000.
* Jula Dech, Ellen Maurer (Hrsg.): *Da-da zwischen Reden zu Hannah Höch.* Orlanda Frauenverlag, Berlin 1991.
* *Collage und Realität. Historische Aspekte zum Thema Collage.* In: *Aspekte der Collage in Deutschland von Schwitters bis zur Gegenwart.* Hans Thoma-Gesellschaft/Kunstverein, Reutlingen 1996, S. 7–24.
* John und Joan Digby: *The Collage Handbook.* Thames and Hudson, New York, 1985

## Weblingg

 **Commons: Collagen** – Sammlig vo Multimediadateie
* Galerii und Bischbil

## Fuessnoote

|  |  |
| --- | --- |
|  | Dä Artikel basiert uff ere fräie Übersetzig vu dere Version vum Artikel „Collage“ vu de dütsche Wikipedia. E Liste vu de Autore un Versione isch do z finde. |